«Ақмола облысы білім басқармасының Зеренді ауданы бойынша білім бөлімі Зеренді ауылының М.Ғабдуллин атындағы мектеп-гимназиясы» КММ

**Сыныптан тыс жұмыс**

**Тақырыбы:**

**«Әлихан Бөкейханов-ұлт көсемі»**

**«Алихан Букейханов – лидер нации»**

Тарихи-әдеби кеш

(Әлихан Бөкейхановтың туғанына-155 жыл)

9,10,11 «а,ә» сыныптар

(08.12.2021 жыл,16.00,актовый зал)

Өткізген мұғалімдер: Амиржанов А.К, Нурсеитов Т.О.

Зеренді ауылы-2021 жыл.

**Тақырыбы: «Ә.Бөкейханов – Ұлт көшбасшысы»**

Мақсаты:

1. Көрнекті қоғам және мемлекет қайраткері, ғұлама ғалым, ұлт- азаттық қозғалысының теориялық негізін салушы әрі көсемі, қазақтың тұңғыш саяси партиясын ұйымдастырушы және Алаш Орда үкіметінің төрағасы Бөкейханов Әлихан Нұрмұхамедұлының туғанына 155 жылдық мерейтойына байланысты.
2. Әлихан Бөкейханұлының өмірімен,қоғамдық-саяси қызметімен таныстыру.

**Жүргізуші:**

-Құрметті ұстаздар, оқушылар!

Биыл "Қазағым - елім,

Қайқайып белің

Сынуға тұр таянып.

Талауда малың,

Қамауда жаның

«Аш көзіңді оянып», - деп А. Байтұрсынов айтпақшы, қараңғылықта жатқан қазақ елін биіктерге көтеруді мақсат еткен, қазақ елінің тәуелсіз ел болуын мұрат еткен Алаш өкіметінің көсемі Әлихан Бөкейхановтың 155 жылдығы тойланғалы отыр. Осыған орай бүгінгі әдеби-танымдық кешімізді Әлихандай айтулы тұлғаның кемеңгер бейнесін тануға арнамақпыз.

**Кіріспе сөз:** (**Мұғалім)** Әлкей Нұрмұхамедұлы Бөкейхан-қазақтың 20-сыншы ғасыр басында ілгерішіл ұлт зиялыларының лидері болды. Ол қазақтың өлкетану ғылымының негізін қалаушы, қазақ халқының төл тарихы, әдебиеті, фольклоры, этнографиясы, Қазақ өлкесінінң экономикасы мен халық шаруашылығы бойынша жүздеген ғылыми ізденіс пен зерттеудің авторы есебінде, ғұлама ғалым, дарынды публицист ретінде кең танылды және өмірінің соңғы сәтіне дейін ғалым болып қалды. Әлихан: «Тірі болсам, қазаққа қызмет қылмай қоймаймын», деп алаштың жоғын жоқтап, барын түгендеп, ұлтымыздың қамын жеп өткен жұрт шырақшысы. Азаттық жолындағы арпалыспен өткен күреске толы ғұмырында ол ұлтының ертеңі үшін бар күш-жігерін, білім-тәжірибесін жұмсаумен бірге, басын бәйгеге тігіп, жанын да қиды. Қазақтың өз жерін еркін жайлап, өз елінің төрінде отырып, ұл-қызын қазақша оқытып, билік пен төрелікті қазақ тілінде айтуы үшін аянып қалған жоқ. Қазақ тілінде газет шығарды, қазақша кітаптар бастырды, жүздеген мақалалар жазды. Өзгелердің озық ойларын қазаққа жеткізем, көркемдік танымын кеңейтем деп аударма да жасады. «Мен Кеңес өкіметін жақтырмадым, бірақ мойындадым!».Бұл –«халық жауы» деген нақақтан-нақақ айыппен өлім жазасына кесілген адамның ақтық сөзі болатын. Кеңес өкіметі алдында ол өзін айыптымын деп мойындамады да, өзін ешбір жазықсыз ату жазасына кескен заңсыз биліктен кешірім өтініп жалынып-жалбарынбады да. Ол тұлғаның аты ғана- қалың бұқара халқын рухтандыратын, оның атұарып кеткен ісі, оның артта қалдырған орасан мол мұрасы бой көтеріп келе жатқан жас ұрпақтың ұлттық сана-сезімін оятар еді, ал ұлт тәуелсіздігі мен мемлекеттігі жолында қиян-кескі күреске толы өмір тәжірибесі- келешек ұрпаққа үлгі-өнеге.

**Жүргізуші:**

Кезінде Шәкәрім атамыз:

Бостандық таңы атты,

Қазағым, көріңдер,

Арға ие басшының

Соңынан еріңдер", - деген екен. Соңынан елін ерте білген Әлихандай басшымыз қандай білім алды екен?

**Жүргізуші:** **Баяндама: 11а «Ә.Бөкейханұлы өмірбаяны»** (Қуанышпек Ақмаржан)

**Жүргізуші:** **Баяндама: 11а** **"Ә.Бөкейханов және қазақтардың петициясы"** (Қабжан Сұлтан )

**Жүргізуші:** **Баяндама: 11а** **"Ә.Бөкейханов және Алаш идеясы"** (Белгумбаева Торғын)

Жүргізуші: Кезінде Әлиханмен бірлесе қызмет еткен, алаш елі үшін терін төккен ұлт зиялыларының бірі - Ахмет Байтұрсынов. Оның **"Қазақ"** газетін шығарудағы еңбегін барша қазақ жұрты біледі. Олай болса, тыңдайтындарыңыз - Ахмет Байтұрсыновтың Әлихан Бөкейхановқа арналған **"Достыма хат"** өлеңі. **Оқитын: Уралбаева Аружан 10 сыныбы**

**Жүргізуші**:

- Иә,

- Бірлік пен талапты

еңбекке салыңдар,

-Ұмтылып ерікті

ел болып қалыңдар,- дегендей, Әлихан Бөкейханов қазақ халқы үшін қандай қиындықтар көрді?

, М.Жұмабаев, С.Торайгыр

**Жүргізуші:** Сол кезеңдегі бойында ұлттық намыс пен жігері бар қазақ оқығандары Алаш туы астында жиналды. Солардың бірі - жалынды жас ақын С.Торайғыров еді.

С. Торайғыровтың **"Таныстыру"** поэмасынан үзінді. **(Сызкен Аружан)**

**Жүргізуші:** "Алаш" партиясының құрылуы. **Сахналық көрніс:**  **«Бағдарлама».**

(Ә.Бөкейханов, А,Байтұрсынов ов, М.Дулатов.)

Әлихан: Қадірменді мырзалар! Партиямыздың негізгі ұстанымдары бес түрлі тұжырымнан тұрады.

Бірінші ұстаным: Жер, жер және жер. Жерсіз Отан жоқ. «Қазақтың байырғы жерін қашан қазақтар өз бетінше ғылым мен техникаға сүйеніп толық игермейінше, жер жеке меншікке де, қоныстанушыларға да берілмейді»

Екінші ұстаным: Жердің астындағы, үстіндегі, аспанындағы барлық игілік қазақ мемлекетіне қызмет ету керек. «Оның әр бір түйір тасы қазақтың өңіріне түйме болып қадалу керек.

Үшінші ұстаным: Қазақтың жерінде өндірілген «бір ұыс жүн, сол мемлекеттің азаматтарының үстіне тоқыма болып киілуі керек!»

Төртінші нысана: Қазақ мемлекетінде мемлекет құрушы ұлттың тіл, дін, діл үстемдігі болуы аса маңызды. Ұлттық мәдениетті сақтап, тәуелсіз сот құрып, тең және туыстық қарым-қанынастарды қамтамасыз ететін одақты қағидаларды жасауымыз керек.

Бесінші, түпкі мақсат: Ғылымға, ұлттық салт дәстүрге негізделген заңға сүйене отырып, Жапонияның үлгісіндегі ұлттық демократиялық мемлекет құру.

Дауыстар: Келісеміз, дұрыс, жөң.

Әлихан: Қадірменді мырзалар, осы ұстанымдарға алып қосарларыңыз бар ма?

Дауыстар: Қарсы емеспін! Қолдаймын! Дұрыс!

Әлихан: Осы ұстанымдарға қарсы болмасаңыздар, дауыс берулеріңізді сұраймын.

Әлихан: Алаш партиясының бағдарламасы бір ауыздан мақұлданды деп есептейміз.

**Жүргізуші:** Серикова Аружан **«Алаш Ұраны»**

Алаш туы астында

Күн сөңгенше сөңбейміз

Енді ешкімнің Алашты,

Қорлығына бермейміз.

Адамдықтың жолына,

Бастаған ерлер соңында,

Басқаға көңіл бөлмейміз,

Қандай шайтан келсе де,

Алдауына көнбейміз,

Өлер жерден кеттік біз,

Жасайды Алаш, өлмейміз.

Жасасын Алаш, жасасын!

**Жүргізуші:** Алаштың ары үшін туған арда азаматтың кейінгі өмірі қуғын- сүргінмен, қиын- қыстау қысталаңмен өтті. Ақыры Ә. Бөкейханов 1937 жылы "Халық жауы" ретінде ұсталып, атуға бұйрық берілді.

**Көрініс «Түрме»**. **(Ержанат Бекарыс,Көшпай Алмас)**

 **Орыс тергеушісі:** Қалай Бөкеханов мырза, Қазақстанды Рессейден бөліп алмақ болған әрекетінізді мойындайсыз ба?

 **Бөкейханов:** Әрине мойындаймын. Тәуелсіз Қазақстан мемлекетін құруға әрекеттену қылмыс емес шығар...

 **Орыс тергеушісі:** Қылмыс емес?! (столды періп періп қалады). Қалай қылмыс емес?! Егер Рессейге бағынып келген әрбір халық өз алдына мемлекет болып бөлініп шыға берсе, Рессейден не қалады?! Жооқ. Бұл тек жаудың әрекеті.

 **Орыс тергеушісі:** Мә, мойынданыз да қолынызды қойыныз.(қағаз, қалам ұсынады)

 **Бөкейханов:**( қағазға үніліп )Мына қағазда халыққа қарсы әрекет етті делінген ғой. Бұған қол қоя алмаймын.

 **Орыс тергеушісі:** «Жә, жетеді! Мен кәзіри басшыларға барып баяндаймын. Жендетке тапсыру керек. Мықты болса шыдап көрсін.

 **Орыс тергеушісі:** Бәрібір де мойындатпай қоймайды ғой. Азап шегіп қайтесіз. Одан да қол қоя салмайсыз ба?

 **Бөкейханов:** Ей шырығым ай, артымда маған қарап қара орманым-халқым тұрған жоқ па? Мен өзімді алдасам да оны алдай алмаймын.

 **Орыс тергеушісі**: (мырс мырс күліп) Онда өз обалың өзіңе.

(Қасындағы жендетке алып кет деп белгі береді. Жендет сүйрей бастаған кезде Бөкейханов жендетті итеріп жібереді де былай дейді)

**Ә.Бөкейханов: (Ержанат Бекарыс)**

Ей, халқым

Еліміз үшін

Етегімізді түрген екенбіз,

Бар Алашқа ұран сап,

Елдікке шақырып жүрген екенбіз.

Шешінген судан тайынбас,

Ойымыз бір, мақсат бір,

Сорлы елімнің шіркін ай

Жыртылған жағасын бүтіндеп.

Жығылған туын көтерсек.

Бар Алаштың ұрпағы болып қайтадан,

Ұрандап атқа қонсаң бір,

Дүние дүр сілкінер еді, деп айта алам

Сонда менің болмас еді ау арманым

Арнар едім, сол елімнің жолына

Мына қысқа ғұмырымның қалғанын.

(ұрып-соғып алып кетеді)

**Жүргізуші:** Мен өлсем, ұрпағым, артыма қаларсың

Тілеген, мақсұтты өмірден аларсың

Есіңе алып келгенде қабырыма,

Шаттықпен, шалқытып әніме саларсың.

Иә, Әлихандай ерлеріміздің қазақ елі үшін тер төккен еселі еңбегі ешқашан ұмытылмақ емес. Әлихандай аталарымыздың арман еткен ойлары орындалып, қазақ елі 1991 жылы тәуелсіз ел атанды, Қазақ елі дербес мемлекет болды, қазақ үшін "ақ түйенің қарны жарылған күн" туды.

**Жүргізуші:** Өмірден өзі өтсе де, артында жарқырап сөзі қалатын, тайға таңба басқандай халқы үшін төккен тердің ізі тұратын тұлғалар болады. Солардың ішінде Әлихан бейнесі күн сайын жарқырай бермек!

**«Қазақстаным» (Амалбек Дархан)**

 Әлихан Нұрмұхамедұлы Бөкейхан 1866 жылғы наурыз айының 25-і күні бұрынғы Семей облысы Қарқаралы уезі Тоқырауын болысының 7-ші ауылында дүниеге келген. Бұл қазіргі Қарағанды облысының Ақтоғай ауданындағы бұрынғы Қаратал кеншарына қарасты елді мекен .Қазіргі таңда бұл мекенге Әлихан Бөкейханов есімі берілді. Ата тегі – Шыңғыс ханның үлкен ұлы Жошыдан тарайтын төре тұқымы. Арғы атасы – атақты Сұлтан Барақ. Қазақтың соңғы хандарының бірі Бөкей осы Сұлтан Барақтың баласы. Бөкейден Батыр, одан Мырзатай, одан Әлиханның әкесі Нұрмұхамед туады.

Әлиханды әкесі тоғыз жасында Қарқаралыға апарып, жергілікті молданың қолына оқуға береді. Бірақ зерделі бала молдадан оқығандардан гөрі осындағы мектепте оқып жүргендердің сауаттылығын аңғарып, қаладағы үш кластық бастауыш мектепке өз еркімен ауысып алады. Бұдан кейін ол Қарқаралы қаласының үш жылдық училищесіне түсіп, оны да «өте жақсы» деген бағамен бітіріп шығады. Осыдан кейін он алты жасар Әлихан Омбының техникалық училищесіне қабылданады. Төрт жыл бойы үздік оқыған алғыр шәкіртіне риза болған мүмкіндік жасайды. Сөйтіп ол жиырма жасында Дала генерал губернатор кеңсесінің ұсыныс хаты мен қазақ қауымдастығының 200 сом стипендиясын алып, Ресейдің астанасы Санкт Петербургке барып, Орман шаруашылығы иснтитутына түседі. Ол мұнда жүріп күнделікті сабақтарына қоса студенттердің саяси, әдеби, экономикалық және тағы басқа үйірмелердің жұмысына қызу араласып, студенттік толқуларға қатысады. Кейіннен Санкт-Петербург университетінің заң факультетіне төтенше емтихан тапсырып, заңгер дипломына да ие болды. Міне, осылайша Әлихан Бөкейхан Дала өлкесі – Қазақстанның халық шаруашылығы бойынша сарапшы маман, ірі ғалымға айналды. Сондай-ақ экономист, тарихшы, этнограф, әдебиетанушы ретінде танылды. Қазақ егіншілігі мен мал шаруашылығы, соның ішінде қазақтың сиыр, қой және жылқы шаруашылығы туралы іргелі зерттеулер жариялады. Қазақ тарихы, этнографиясы, әдебиеті мен фольклоры туралы жүздеген мақалалар жазып, «Қозы Көрпеш – Баян Сұлу», «Ер Тарғын», «Ер Сайын» секілді халық ауыз әдебиетінің бірнеше үлгілерін жинақтып, баспа бетіне шығарды.

Оны екі ғасырға жуық Ресей империясының қол астында отырған халқының ауыр тағдыры қатты толғандыра бастайды. Қараңғылық пен надандықтың шырмауында отырған халқына білім мен мәдениет керек екенін ұғады, елдің тұрмысын, мәдениетін, білімін көтеруді өзінің алдына мақсат етіп қояды. Оқуын бітіріп, Омбыға оарлғанда Ә.Бөкейханов Ресей империясының қазақ даласына жүргізген отаршылдық саясатына деген өзіндік көзқарасы қалыптасқан, марксизмнің капиталистік қоғамның қанау тетіктерін ашып берген экономикалық қағидаларымен қаруланған, саяси астыртын күрестің түрлері мен әдістерін үйреніп, білген, күрес тартыстан біршама тәжірибесі бар саяси күрескер болатын. Ол Омбыға келісімен қаланың саяси әлеуметтік, қоғамдық жұмысына белсене араласады. «Халық бостандығы» партиясының қатарына өтіп, өзі қазақ зиялылары мен саяси белсенділерінің арасында осы партияның шағын тобын ұйымдастырады.

1889 жылы «Особое прибавленіе къ «Акмолинскимъ областнымъ ведомостямъ» газетінің қазақ тіліндегі қосымшасы – «Дала уалаятының газетінде» жарияланған өзінің алғашқы мақалаларында-ақ қазақ қоғамының жағымсыз жақтары мен қара халықты қатыгездікпен қанап жүрген надан молда, болыс пен старшынды, тойымсыз байдың сойылын соғып жүрген екіжүзді ақындар мен оқыған қазақтарды аяусыз сынға алды.

 Қазақтың бірлігі мен тәуелсіздігін сақтай алмауының ең басты себебін ол ел тізгінін ұстағандардың, тіпті ең қатерлі кездің өзінде, яғни жоңғар шапқыншылығы кезінде де ел ішінде ауызбірлік орната алмауынан көреді. «Бұрынғы билеушілердің көпшілігі, – деп жазады Әлихан Бөкейхан, – күш-қуатының барлығын өзара талас-тартыс пен қырқысқа сарп етті».

 «Қазақтардың петициясының» басты ұйымдастырушы және негізгі авторы Әлихан Бөкейханның қазақ халқының бейбіт саяси талаптарын орыс императорына дереу поштамен жіберуді қолға алғаны туралы оның «Дала өлкесіндегі сайлаулар» деп аталатын очеркінде жан-жақты айтылады. Осы петицияның басы қасында болған Әлихан Бөкейханов Ресей патшасына қазақпен санасуын талап етті.

 Әлихан Бөкейхан бұл талаптарды Петербургтің «Сын отечества» газеті мен Омбының «Иртыш» газетінде жариялап, оларды өзі редакциялап шықты. «Қазақтардың петициясының» төртінші тармағында «қазақ отырған жерлердің қазақтың меншігі болып саналатынын патша өкіметінен мойындауды» талап еткен Әлихан Бөкейхан «жерсіз мемлекет болмайды» деген ұстанымда болды. Қазақ жерін сақтап қалу және Ресейдің қазақ жеріне орыс шаруаларын орналастыруына жол бермеу мақсатындағы қажырлы күресті ол Санкт-Петербургтегі оқуынан Омбыға оралысымен бастап кетті. Қазақ халқы петицияда қазақ балалары білім алатын барша бастауыш мектептерге ана тілі мен жазуын енгізуді, қазақ тілінде газет шығарып, іс қағаздарын қазақ тілінде жүргізуді талап етті. Әлихан Бөкейханов басқарған осындай талаптар бар құзыр хатты алғашында Он мың адам қол қойған. Қоянды жәрмеңкесіне тараған осы құзыр хаттың арқасында, қазақтың жаппай, ұлттық азаттық рухының оянуына себеб болды. Осыдан кейін Әлихан Бөкейханов атамыздың ұйымдастыруымен 1913ж 2 ақпанда «Қазақ» газеті жарыққа шықты. Газетте рәмізді бейнелеитіндей киіз үйді ұсынды. Бұл « қазақ ұлты» дегенді білдірді. «Қазақ» газетінің ең басты мақсатының бірі қазақ зиялыларының бастарын қосу және біріктіру болды.

 Әлихан Бөкейхан кейінірек сырттан таңылған жат заңдармен емес, қазақ халқының салт-дәстүрі мен ұлттық ерекшеліктеріне сай келетін жосын-жоралғылар бойынша үкім шығаратын қазақтың байырғы билер сотын қалпына келтіруді ұсынды. «Алаш» қозғалысының стратегиялық мақсаттарының бірі – Дала өлкесіне «земство», яғни жергілікті өзін-өзі басқару жүйесін жаппай енгізу. Земство енгізілген жағдайда жергілікті өзін-өзі басқару жүйесі күшейіп, белгілі бір аумақта жиналған салықты мектеп, аурухана, жол және тағы да басқа маңызды әлеуметтік нысандар құрылысын жүргізуге, яғни жергілікті инфрақұрылымды салып, дамыту мүмкіндігі болатын еді.

1913 жылы жазған «Қазақтың тарихы» деп аталатын мақаласында Алаш атауына тереңірек тоқталып, Алаш атауының астарында «жетекші» деген мағына жатқанын айтады. «Жошы ханды халық «Алаш» деп атап кетті. Бұл «Алаштың – алаш жұртының басшысы» екенін білдіреді» деп жазады. 1917 жылы қараша айында өткен Құрылтай жиналысының сайлауында қазақтардың басым көпшілігі «Үш жүз» партиясын емес, «Алаш» партиясын қолдады, сөйтіп «Алаш» партиясы 43 депутаттық мандатты иеленді. Бұл тарихи сәт 1917 жылға қарай отарлықта отырған қазақтың «Алаш» идеясы, туы және ұранымен ұлт болып қалыптасқанын аңғартқан сәт болды. «Алаш» идеясы қазақ ұлтшылдығының идеясы, ұраны болып, ұлттық бірлік пен қайта өрлеудің туы ретінде 1930 жылдардың соңына дейін салтанат құрып тұрды.

 «Алаш» идеясын алға тартқан Әлихан: қазақ ұлтшылдығы - ол өз ұлтын, тілін, мәдениетін, салт-дәстүрін, ата-баба жерін, Отанды сүю, қорғау және қамқор болу деп насихаттады. Ол соңғы демі біткенше туған қазақ халқының ата-баба жеріне деген, ұлттық мемлекет құрып, өзін-өзі басқаруға деген қасиетті құқын табанды түрде қорғап, сол үшін күресіп өтті. Сонымен бірге, 1917 жылдың желтоқсанында Алаш ұлттық территориялық автономиясын жариялап, оның төрағасы, премьер-министрі болып сайлана келе, Әлихан Бөкейхан бұдан былай қазақтың қайта құрылған елі көпұлтты, көпдінді және сан мәдениетті, бірақ көп мәдениетімен тұтас мемлекет болатынын болжады. Автономия жариялаудың қарсаңында «Қазақ» газетіне солай деп жазды да. Оны Алаш автономиялық мемлекетінің 25 мүшеден жасақталатын Халық кеңесі - Алашорда үкіметінен 10 орынға өзге ұлт өкілдерін шақыруы айқын дәлел бола алады. Алаш арысының саяси белсенділігімен көзге түсуі Кеңес үкіметінің көңілінен шықпай, жалған интернационалист, жадағай белсенділердің көрсетуімен ол 1926 жылы екі рет тұтқындалып, түрме азабын тартты. Әлихан Бөкейханов Мәскеуге жер аударылады

 Әлихан Бөкейхановтың ХХ ғасыр басындағы ғылыми публицистикалық шығармашылығы, ағартушылық, қоғамдықсаяси қызметі іс жүзінде қазақ халқының ұлттық-сана сезімінің оянып, Алаш ұлттық идеясының маңайына бірігіп, Қазақ хандығының ыдырауынан кейін қайтадан бірегей ұлт болып қалыптасуына жеткізгені сөзсіз. Оның зор беделінен қорыққан советтер өкіметі оны Қазақстанға жолатпады.1937ж 27 қыркүйегінде қазақтың ұл азаттық қозғалысының негізін қалаған ,аса көрнекті қоғам және мемлекет қайраткері ғұлама ғалым Әлихан Бөкейханов жалған айыппен Мәскуде өлім жазасына кесілді.Үкім сол күні ақ жүзеге асырылды. Әлихан Бөкейхан қарапайым өмір сүрді. Ол тұтқынға алынып, 1937 жылы атылып кеткенде, қызы Елизавета мен немересі Ескендірге Мәскеудің коммуналдық пәтерінен бір бөлме мен кітаптар, фотоальбом, бірқатар қолжазбалары, сондай-ақ... қазір Алматыда өмір сүретін немере туысының қолында сақтаулы тұрған насыбай шақша ғана қалды.

 Әлихан Бөкейханов туған жерден үш аршын жер бұйырса да жетеді деген сөзді ағайын-туыстарына әрдайым қайталап отыратын.Алайда оған да,қыздарына да немересі Ескендірге де ата-баба жерінен топырақ бұйырмады. Барлығы Мәскеуде жерленді.

 Ә.Н.Бөкейханов 1955 жылы 8 қыркүйекте толықтай ақталған. Бірақ КГБ осы жаңалықты халықтан 34 жыл бойы жасырып келді. 1989 жылы қайта отырыс өтіп, ақталады. Шығармаларын зерттеу қолға алынды. Өйткені ХХ ғасырдың 30-жылдарына дейінгі Қазақстан тарихын жазу ісінде Алаш қозғалысы мен Ә.Бөкейхан қызметін айтпай кету мүмкін емес. Ұлт көсемі деген атақты зерттеушілер емес өз замандастары берді. Әлихан Бөкейханов артына өшпез із қалдырған, қара басының қамынан гөрі ұлтының тағдырын биік қойған, халқының келешегін ойлаған, әрі сол жылдары басын бәйгеге тіккен аяулы тұлға.